CELEX: C2006/074/06
Language: fi
Date: 2006-03-25 00:00:00
Title: Asia C-464/05: Rechtbank van eerste aanleg te Hasseltin  21.12.2005  tekemällään päätöksellä esittämä ennakkoratkaisupyyntö asiassa 1. M. C. J. A. Geurts ja 2. D. H. M. Vogten vastaan Administratie van de BTW, Registratie en Domeinen ja Belgian valtio, Federale Overheidsdienst Financien

25.3.2006   
            
            
               FI
            
            
               Euroopan unionin virallinen lehti
            
            
               C 74/3
            
         Rechtbank van eerste aanleg te Hasseltin 21.12.2005 tekemällään päätöksellä esittämä ennakkoratkaisupyyntö asiassa 1. M. C. J. A. Geurts ja 2. D. H. M. Vogten vastaan Administratie van de BTW, Registratie en Domeinen ja Belgian valtio, Federale Overheidsdienst Financien
   (Asia C-464/05)
   (2006/C 74/06)
   Oikeudenkäyntikieli: hollanti
   Rechtbank van eerste aanleg te Hasselt on pyytänyt 21.12.2005 tekemällään päätöksellä, joka on saapunut yhteisöjen tuomioistuimeen 27.12.2005, Euroopan yhteisöjen tuomioistuimelta ennakkoratkaisua asiassa M.C.J.A. Geurts ja D.H.M. Vogten vastaan Administratie van de BTW, Registratie en Domeinen ja Belgian valtio, Federale Overheidsdienst Financien seuraavaan kysymykseen:
   
                
            
            
               Onko yhteisön oikeutta ja erityisesti EY 43 ja EY 56 artiklaa tulkittava siten, että niiden kanssa yhteensoveltumaton on rajoitus, joka aiheutuu sellaisesta jäsenvaltion erään alueen perintöverolainsäädännön säännöksestä, eli tässä tapauksessa Belgian Wetboek van Successierechtenin 60 a §:stä, sellaisena kuin sitä sovelletaan sellaisiin perintöihin, jotka syntyvät Flanderin hallintoalueella, jonka mukaan perheyhtiön osuudet tai osakkeet tai sellaiselta yhtiöltä olevat saatavat vapautetaan perinnönjättäjän oikeudellisen seuraajien eli perillisten kohdalla perintöverosta, jos yhtiössä on ollut kuolemaa edeltäneen kolmen vuoden ajan töissä vähintään viisi työntekijää, mutta jonka mukaan verovapautus rajoitetaan kuitenkin koskemaan ainoastaan sellaista tapausta, jossa vähintään viisi työntekijää on ollut yhtiön palveluksessa yhden jäsenvaltion tietyllä alueella (eli Flanderin hallintoalueella)?